Ministru kabineta rīkojuma projekta „Par finansējuma precizēšanu ēku Miera ielā 58A, Rīgā, būvniecības, nomas maksas, pārcelšanās un aprīkojuma iegādes izdevumu segšanai” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Par finansējuma precizēšanu ēku Miera ielā 58A, Rīgā, būvniecības, nomas maksas, pārcelšanās un aprīkojuma iegādes izdevumu segšanai” (turpmāk – Ministru kabineta rīkojuma projekts) izstrādāts, ņemot vērā nepieciešamību precizēt Kultūras ministrijas budžetā ilgtermiņa saistības nekustamā īpašuma daļas (nekustamā īpašuma kadastra Nr.0100 026 0056) Miera ielā 58A, Rīgā, nomas maksas izdevumu segšanai valsts akciju sabiedrībai „Valsts nekustamie īpašumi” (turpmāk – VNĪ) un apkures izdevumu segšanai sakarā ar plānoto nomas līguma termiņa pagarinājumu. Ministru kabineta rīkojuma projekts ir saistīts ar izstrādājamo Ministru kabineta rīkojuma projektu „Par finansējuma precizēšanu Jaunā Rīgas teātra ēku Lāčplēša ielā 25, Rīgā, rekonstrukcijas, nomas maksas, pārcelšanās un aprīkojuma iegādes izdevumu segšanai”, kas paredz precizēt (aktualizēt) ar Ministru kabineta 2012.gada 28.augusta rīkojumu Nr.412 „Par finansējuma piešķiršanu Jaunā Rīgas teātra ēku Lāčplēša ielā 25, Rīgā, būvniecības projekta izdevumu segšanai” (turpmāk – Ministru kabineta rīkojums Nr.412) noteikto ēku Lāčplēša ielā 25, Rīgā, rekonstrukcijas darbu pabeigšanas termiņu – no 2016.gada 31.decembra līdz 2017.gada 2.jūnijam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Ministru kabineta 2013.gada 18.jūnija rīkojuma Nr.251 „Par finansējuma piešķiršanu ēkas Miera ielā 58A, Rīgā, būvniecības projekta un nomas maksas izdevumu segšanai un ēkas Lāčplēša ielā 25, Rīgā, rekonstrukcijas ietvaros veicamo pārcelšanās un aprīkojuma iegādes izdevumu segšanai” (turpmāk – Ministru kabineta rīkojums Nr.251):– 1.punktu, tika piešķirts finansējums valsts akciju sabiedrībai „Valsts nekustamie īpašumi” (turpmāk – VNĪ) ēkas Miera ielā 58A, Rīgā, būvniecības projekta izdevumu segšanai 2014.gadā 2 818 880 euro apmērā;– 2.punktu, likumā „Par valsts budžetu 2014.gadam” un likumā „Par vidēja termiņa budžeta ietvaru 2014., 2015. un 2016.gadam” Kultūras ministrijas budžetā paredzēts finansējums:* ilgtermiņa saistībām nekustamā īpašuma daļas (nekustamā īpašuma kadastra Nr.0100 026 0056) Miera ielā 58A, Rīgā, nomas maksas izdevumu segšanai VNĪ 2014.gadā 36 263 euro, 2015.gadā un 2016.gadā katru gadu 217 583 euro;
* apkures izdevumu segšanai 2014.gadā 33 600 euro, 2015.gadā un 2016.gadā katru gadu 112 195 euro;
* pārcelšanās (no Lāčplēša ielas 25, Rīgā, uz Miera ielu 58A, Rīgā) izdevumu segšanai 2014.gadā un 2016.gadā katru gadu 30 552 euro;
* aprīkojuma (Miera ielā 58A, Rīgā) iegādes izdevumu segšanai 2014.gadā 246 742 euro;

– 3.punktu, Finanšu ministrijai (VNĪ) dots uzdevums nodrošināt ēkas Miera ielā 58A, Rīgā, būvniecības darbu pabeigšanu līdz 2014.gada 31.oktobrim, nosakot, ka plānotais nomas līguma sākuma termiņš ir 2014.gada 1.novembris.Lai valsts sabiedrība ar ierobežotu atbildību „Jaunais Rīgas teātris” (turpmāk – Jaunais Rīgas teātris) nepārtrauktu kultūras pakalpojumu sniegšanu un pieejamību ēku Lāčplēša ielā 25, Rīgā, rekonstrukcijas darbu laikā, tā savu darbību nodrošinās, nomājot nekustamā īpašuma daļu Miera ielā 58A, Rīgā, kuru attiecīgi plānots pielāgot (pabeigt būvniecības darbus) Jaunā Rīgas teātra funkciju veikšanai līdz 2014.gada 31.oktobrim. Tika plānots, ka Jaunais Rīgas teātris nekustamā īpašuma daļu Miera ielā 58A, Rīgā, nomās no 2014.gada 1.novembra līdz 2016.gada 31.decembrim, kas vienlaikus sakrīt ar Ministru kabineta rīkojumā Nr.412 noteikto Jaunā Rīgas teātra ēku Lāčplēša ielā 25, Rīgā, rekonstrukcijas darbu pabeigšanas termiņu.Jaunā Rīgas teātra pārstāvji pauduši viedokli par to, ka teātris savas sezonas darba laikā (sezonas vidū) 2016.gada decembrī – janvārī nevar plānot pārcelšanās darbus no nekustamā īpašuma Miera ielā 58A, Rīgā, uz nekustamo īpašumu Lāčplēša ielā 25, Rīgā, līdz ar to optimālākais laiks, kad nepieciešams saņemt ekspluatācijā nodotu ēku Lāčplēša ielā 25, Rīgā, kompleksu ir 2017.gada maijs. Jaunais Rīgas teātris var plānot un veikt pārcelšanos uz rekonstruētajām telpām vasaras mēnešos, lai 2017.gada septembrī uzsāktu darbu rekonstruētajās ēkās.Saskaņā ar Ministru kabineta rīkojumā Nr.251 doto uzdevumu, tiek veikti ēkas Miera ielā 58A, Rīgā, būvniecības darbi. Šobrīd tiek veikta tehniskā projekta izstrāde. Saskaņā ar līguma nosacījumiem tā pabeigšana tika plānota līdz 2013.gada 18.decembrim, bet sakarā ar paaugstināto uzmanību sabiedrībā un, pamatojoties uz Jaunā Rīgas teātra 2013.gada 25.novembra vēstulē VNĪ paustajām bažām par ēkas konstruktīvajiem risinājumiem, pirms projekta ekspertīzes uzsākšanas VNĪ būvinženieri papildus veica tehniskā projekta būvkonstrukciju daļas izvērtēšanu un pārbaudi. Veicot tehniskā projekta būvkonstrukciju daļas izvērtēšanu, konstatēts, ka projektētāju piedāvātie būvkonstrukciju risinājumi nerada pilnu pārliecību par to, ka piedāvātie konstruktīvie risinājumi varētu garantēt cilvēku drošību teātra telpās. Ņemot vērā minēto, VNĪ no savas puses nevar saskaņot tādu projekta dokumentāciju. VNĪ izteica lūgumu SIA „Belss” tehniskā projekta izstrādātājam līdz 2014.gada 10.janvārim iesniegt VNĪ inženieriem-ekspertiem izskatīšanai projekta ekspertīzes slēdzienu, kā arī iesniegt izskatīšanai/saskaņošanai visas tehniskā projekta daļas un sadaļas. Šobrīd lūgums ir izpildīts daļēji, jo nav iesniegtas visas tehniskā projekta sadaļas VNĪ.Projekta izstrādes gaitā papildus tika pieprasīti esošā Plānošanas un arhitektūras uzdevuma grozījumi, saistībā ar papildu plānotajiem teritorijas labiekārtošanas darbiem (sakarā ar nepieciešamību vairāku ēku nojaukšanai (skatīt anotācijas pielikumu). Iepriekš minētie pasākumi ir aizkavējuši projekta izstrādes pabeigšanu līgumā noteiktajā termiņā. Līdz ar to projekta izstrādes termiņš varētu tikt pagarināts līdz 2014.gada 27.janvārim. Līdz ar to projekta izstrādes termiņš tika pagarināts līdz 2014.gada 27.janvārim, bet šobrīd tehniskā projekta izstrāde vēl nav pabeigta. Ņemot vērā minēto un, ka tiek precizēts (aktualizēts) ēku Lāčplēša ielā 25, Rīgā, rekonstrukcijas darbu izpildes laika grafiks no plānotā 2016.gada 31.decembra līdz 2017.gada 2.jūnijam (saskaņā ar izstrādāto Ministru kabineta rīkojuma projektu „Par finansējuma precizēšanu Jaunā Rīgas teātra ēku Lāčplēša ielā 25, Rīgā, rekonstrukcijas, nomas maksas, pārcelšanās un aprīkojuma iegādes izdevumu segšanai”), attiecīgi ir precizējams ēku Miera ielā 58A, Rīgā, būvniecības darbu pabeigšanas termiņš līdz 2015.gada 1.jūnijam, nosakot nomas līguma sākuma termiņu 2015.gada 2.jūniju.Vienlaikus precizējams finansējums:* VNĪ ēkas Miera ielā 58A, Rīgā, būvniecības projekta izdevumu segšanai;
* ilgtermiņa saistībām nekustamā īpašuma daļas Miera ielā 58A, Rīgā, nomas maksas izdevumu segšanai, paredzot tos no 2015.gada 2.jūnija līdz 2017.gada 31.jūlijam (ņemot vērā to, ka līdz 2017.gada 2.jūnijam tiek plānots pabeigt ēku Lāčplēša ielā 25, Rīgā, rekonstrukciju, un vēl divi mēneši nepieciešami pārcelšanās darbiem, kuru laikā tiek lietoti abi nekustamie īpašumi) (atbilstoši precizētajam nomas termiņam, precizējami arī apkures izdevumi);
* aprīkojuma (Miera ielā 58A, Rīgā) iegādes izdevumu segšanai, paredzot tos 2015.gadā;
* 2014.gadā plānotajiem pārcelšanās (no Lāčplēša ielas 25, Rīgā, uz Miera ielu 58A, Rīgā) izdevumiem, paredzot tos 2015.gadā (nemainot to apmēru);
* 2016.gadā plānotajiem pārcelšanās (no Miera ielas 58A, Rīgā, uz Lāčplēša ielu 25, Rīgā) izdevumiem, paredzot tos 2017.gadā (nemainot to apmēru) (vienlaikus, ņemot vērā, ka Ministru kabineta rīkojumā Nr.251 paredzētais finansējums pārcelšanās izdevumu segšanai 2016.gadā tiek attiecināms uz Jaunā Rīgas teātra ēku Lāčplēša ielā 25, Rīgā, attīstības projektu, lai nodrošinātu uz konkrēto attīstības projektu attiecināmo izmaksu ietveršanu vienā tiesību aktā, lietderīgi to norādīt Ministru kabineta rīkojuma projektā „Par finansējuma precizēšanu Jaunā Rīgas teātra ēku Lāčplēša ielā 25, Rīgā, rekonstrukcijas, nomas maksas, pārcelšanās un aprīkojuma iegādes izdevumu segšanai”).

Ministru kabineta rīkojuma projekta mērķis ir:1. Precizēt būvniecības projekta izdevumu segšanai paredzēto finansējumu pa gadiem, paredzot Finanšu ministrijas budžetā ilgtermiņa saistības ēku Miera ielā 58A, Rīgā, būvniecības izdevumu segšanai VNĪ 2015.gadā 2 818 880 euro;
2. precizēt Kultūras ministrijas budžetā ilgtermiņa saistībām nekustamā īpašuma daļas (nekustamā īpašuma kadastra Nr.0100 026 0056) Miera ielā 58A, Rīgā, nomas maksas izdevumu segšanai VNĪ paredzēto finansējumu pa gadiem, t.i., neparedzot finansējumu 2014.gadā, 2015.gadā samazinot tā apmēru no 217 583 euro uz 126 923 euro, 2016.gadā nomas maksas apmēru atstājot nemainīgu 217 583 euro, bet 2017.gadā paredzot izdevumus 126 923 euro;
3. precizēt Kultūras ministrijas budžetā apkures izdevumu segšanai paredzēto finansējumu pa gadiem, t.i., neparedzot finansējumu 2014.gadā, 2015.gadā samazinot tā apmēru no 112 915 euro uz 49 022 euro, 2016.gadā tā apmēru atstājot nemainīgu 112 915 euro, bet 2017.gadā paredzot izdevumus 63 894 euro;
4. precizēt Kultūras ministrijas budžetā pārcelšanās (no Lāčplēša ielas 25, Rīgā, uz Miera ielu 58A, Rīgā) izdevumu segšanai paredzēto finansējumu pa gadiem, t.i., neparedzot finansējumu 2014.gadā, paredzot 2015.gadā 30 552 euro;
5. precizēt Kultūras ministrijas budžetā pārcelšanās (no Miera ielas 58A, Rīgā, uz Lāčplēša ielu 25, Rīgā) izdevumu segšanai paredzēto finansējumu pa gadiem, t.i., neparedzot finansējumu 2016.gadā, paredzot 2017.gadā 30 552 euro un, norādot to Ministru kabineta rīkojuma projektā „Par finansējuma precizēšanu Jaunā Rīgas teātra ēku Lāčplēša ielā 25, Rīgā, rekonstrukcijas, nomas maksas, pārcelšanās un aprīkojuma iegādes izdevumu segšanai”;
6. precizēt Kultūras ministrijas budžetā aprīkojuma izdevumu segšanai paredzēto finansējumu pa gadiem, t.i., neparedzot finansējumu 2014.gadā, paredzot to 2015.gadā 246 742 euro;
7. precizēt noteikto ēku Miera ielā 58A, Rīgā, būvniecības darbu pabeigšanas termiņu – 2014.gada 31.oktobri un plānoto nomas līguma sākuma termiņu – 2014.gada 1.novembri, nosakot tos attiecīgi 2015.gada 1.jūnijs un 2015.gada 2.jūnijs;
8. noteikt, ka par spēku zaudējušu tiek atzīts Ministru kabineta rīkojums Nr.251.

Vienlaikus ar Ministru kabineta rīkojuma projektu ir sagatavots Ministru kabineta sēdes protokollēmuma projekts, kas paredz 2014.gadā plānoto finansējumu nekustamā īpašuma daļas Miera ielā 58A, Rīgā, nomas maksas izdevumu segšanai VNĪ, apkures izdevumu, pārcelšanās un aprīkojuma izdevumu segšanai 347 157 euro apmērā novirzīt Kultūras ministrijas padotības iestāžu izmantoto nekustamo īpašumu sakārtošanai un Ventspils mūzikas vidusskolas darbības nodrošināšanai citās piemērotās telpās:* Ventspils mūzikas vidusskolai 2014.gada pārcelšanās izdevumu, remontdarbu izdevumu, nomas un komunālo maksājumu izdevumu un aprīkojuma iegādes izdevumu segšanai no ēkām Kuģinieku ielā 2 un Pils ielā 38, Ventspilī uz pagaidu telpām 277 140 *euro* apmērā;
* VSIA „Valmieras Drāmas teātris” nekustamā īpašuma (kadastra Nr. 9601 001 2110 001) Lāčplēša ielā 4, Valmierā, pārseguma balstu pastiprināšanas, piebūves pamatu pastiprināšanas un apdares darbiem 11 000 *euro* apmērā;
* Cēsu mūzikas vidusskolai nekustamā īpašuma (kadastra Nr. 4201 005 3102 001) Lielā Kalēju ielā 4, Cēsīs, jumta konstrukciju stiprināšanai un jumta remontam 25 000 *euro* apmērā;
* Jelgavas mūzikas vidusskolai nekustamā īpašuma (kadastra Nr. 0900 005 0308 001) Lapskalna ielā 2, Jelgavā, ugunsdrošības signalizācijas ierīkošanai (projekts un uzstādīšana) 14 000 *euro* apmērā;
* V/A „Rundāles pils muzejs” meža parka (nekustamā īpašuma kadastra Nr. 4076 003 0356) Pilsrundālē, Rundāles pagastā, Rundāles novadā, atjaunošanas otrā posma darbu veikšanai (1042 jauno koku iegāde stādīšanai 5 meža parka nogabalos 9 ha platībā) 20 017 *euro* apmērā.

Norādītie objekti sarakstā iekļauti pēc principa, izvērtējot tos objektus, kuriem nepieciešamo finansējumu iespējams apgūt 2014.gadā, t.i. tādus, kuriem nav nepieciešams izstrādāt projektēšanas dokumentāciju.Ministru kabineta rīkojuma projekts pilnībā atrisina iepriekš minētās problēmas.Atbilstoši Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 3.pielikumā ietvertajai politikas jomu klasifikācijai Ministru kabineta rīkojuma projekts atbilst publiskās pārvaldes politikas un kultūras politikas jomai. |
| 3. | Projekta izstrādē iesaistītās institūcijas | Finanšu ministrija (VNĪ), Kultūras ministrija. |
| 4. | Cita informācija | Rīkojuma projekts skatāms vienlaikus ar informatīvo ziņojumu „Par Ventspils Mūzikas vidusskolas turpmākās darbības nodrošināšanu”. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Finanšu ministrija (VNĪ), Kultūras ministrija, Jaunais Rīgas teātris, Ventspils Mūzikas vidusskola, Valmieras Drāmas teātris, Cēsu mūzikas vidusskola, Jelgavas mūzikas vidusskola, Rundāles pils muzejs. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu neskar. |
| 3. | Administratīvo izmaksu monetārs novērtējums | Rīkojuma projekta tiesiskais regulējums administratīvo slogu neietekmē. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2014.gads | Turpmākie trīs gadi (*euro*) |
| 2015.g. | 2016.g. | 2017.g. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 347157 | 0 | 330498 | 361050 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 347157 | 0 | 330498 | 361050 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 347157 | -347157 | 3272119 | 330498 | 190817 |
| 2.1. valsts pamatbudžets | 347157 | -347157 | 3272119 | 330498 | 190817 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 347157 | -2941621 | 30552 | -190817 |
| 3.1. valsts pamatbudžets | 0 | 347157 | -2941621 | 30552 | -190817 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | 347157 | -2941621 | 30552 | -190817 |
| 5.1. valsts pamatbudžets | 347157 | -2941621 | 30552 | -190817 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Detalizēta informācija par precizēto naudas plūsmu sadalījumā pa gadiem un tās ietekme uz valsts budžetu atspoguļota anotācijas pielikumā Nr.1.2014.gadā plānotie izdevumi Kultūras ministrijas budžetā 347 157 *euro* apmērā tiek novirzīti Kultūras ministrijas padotības iestāžu izmantoto nekustamo īpašumu sakārtošanai un Ventspils mūzikas vidusskolas pārcelšanās izdevumiem no ēkām Kuģinieku ielā 2 un Pils ielā 38, Ventspilī, uz pagaidu telpām. Detalizēta informācija par Ventspils mūzikas vidusskolas pārcelšanās izdevumiem pievienota anotācijas pielikumā Nr.2 (izmaksas norādītas, iekļaujot pievienotās vērtības nodokli) un pielikumā Nr.3.Rundāles pils muzeja meža parka atjaunošanas otrā posma izmaksu detalizēts aprēķins (jauno koku iegāde stādīšanai 5 meža parka nogabalos 9 ha platībā):

|  |  |  |  |  |  |
| --- | --- | --- | --- | --- | --- |
| **Nr.p.k.** | **Koku suga un šķirne** | **Mērvie nība** | **Apjoms** | **Vidējā cena****EUR** | **Izmaksas EUR** |
| 1. | Ozols | gab | 300 | 26,00 | 7 800,00 |
| 2. | Liepa | gab | 250 | 17,00 | 4 250,00 |
| 3. | Kļava | gab | 72 | 20,00 | 1 440,00 |
| 4. | Pensilvānijas osis | gab | 150 | 20,00 | 3 000,00 |
| 5. | Bērzs | gab | 100 | 11,00 | 1 100,00 |
| 6. | Pīlādzis | gab | 50 | 14,00 | 700,00 |
| 7. | Egle | gab | 50 | 14,00 | 700,00 |
| 8. | Skābardis | gab | 50 | 11,00 | 550,00 |
| 9. | Amerikas goba | gab | 10 | 21,70 | 217,00 |
| 10. | Priede | gab | 10 | 26,00 | 260,00 |
|  | **Kopā** |  | **1 042** |  | **20 017,00** |

 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | 2014.gadā plānotie izdevumi 347 157 *euro* apmērā Kultūras ministrijas padotības iestāžu izmantoto nekustamo īpašumu sakārtošanai un Ventspils mūzikas vidusskolas pārcelšanās izdevumiem no ēkām Kuģinieku ielā 2 un Pils ielā 38, Ventspilī, uz pagaidu telpām var tikt precizēti pa pasākumiem un izdevumu apmēriem, atbilstoši veiktajiem iepirkumiem un faktiskajai situācijai. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, VNĪ, Kultūras ministrija, Jaunais Rīgas teātris. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas V, IV un VI sadaļa – projekts šīs jomas neskar.

Kultūras ministre D.Melbārde

Vīza: Valsts sekretārs G.Puķītis

2014.02.07. 12:44

A.Gulbe

Tālr. 67024698

Aiga.Gulbe@vni.lv

L.Plakane

Tālr.67330258

Laila.Plakane@km.gov.lv